Keskustelu:Lentosatama

message: "...Pietari Suuren merilinnoitushanketta, jolla pyrittiin ensimmäiseen maailmansotaan mennessä rakentamaan mahdollisesti Suomenlahtea pitkin Pietariin hyökkääville saksalaisille aluksille tehokas merisulku." Kuinka Pietari Suuri saattoi aavistaa 1. maailmansodan? --Ulrika 1. tammikuuta 2009 kello 15.59 (EET)
replies: text: Pietari Suuri ei aavistanut 1. maailmansotaa, mutta ei myöskään sitä että hänen kunniakseen nimetään linnoitusketju. Olihan hän Pietarin kaupungin perustaja ja juuri hänen nimeään kantavaa kaupunkia linnoitusketjun oli tarkoitus suojella. --Argus 1. tammikuuta 2009 kello 18.49 (EET)
replies: text: :Kyllä, mutta lauserakenne oli kyllä sellainen, ettei siitä voinut tehdä tuota (oikeaa) tulkintaa, enkä itse tunne Pietarin linnoitusten ja niiden nimeämisten historiaa. Nythän se on korjattu. --Ulrika 1. tammikuuta 2009 kello 18.52 (EET)

message: <Keskustelu siirretty sivulta Keskustelu käyttäjästä:Abc10>
Hei. Artikkelisi Tallinnan merimuseo kertoo samasta aiheesta kuin Lentosatama, joka on osa Viron merenkulkumuseota. Verkkosivustonsa mukaan uuden museon virallinen nimi on siis Lennusadam, joka nyt tässä vaiheessa on meillä suomennettu. Lentosatama lienee myös yleisnimi (vesilentoaseman synonyymi?), joten jonkinlainen täsmennys olisi paikallaan. Ajattelin joka tapauksessa yhdistää kahden ensin mainitun artikkelin muokkaushistoriat Lentosataman alle, ja mietitään nimeä sitten?
Tallinnan lentosataman historiasta olisi tietysti enemmänkin kerrottavaa, mutta tällä hetkellä artikkeleissa oleva vähäinen historia ja jutut museosta mahtuvat samaan artikkeliin. Et.Wikipediassa on halleista oma artikkeli Tallinna vesilennukite angaarid. –Kooma (keskustelu) 14. toukokuuta 2012 kello 11.47 (EEST)
replies: text: Tallinan merimuseo on juuri avattu museo, joka sijaitsee Lentosatamassa. Näin ymmärrän kaikista lähteistä, joita olen lukenut. En kannata yhdistämistä ainakaan näillä tiedoilla. --Abc10 (keskustelu) 14. toukokuuta 2012 kello 12.00 (EEST)
replies: text: :Museo on tosiaan osa Viron merenkulkumuseota, ja sen nimi on Lennusadam. Tässä sen kotisivut. --PtG (keskustelu) 14. toukokuuta 2012 kello 12.38 (EEST)
replies: text: ::Kun siitä nyt oli iso juttu nimellä (Tallinnan) Merimuseo, mielestäni olisi syytä odottaa miten se vakiintuu suomeksi. Ainakaan Lentosatama se näyttäisi olevan, sehän on siis kuten todettu, suomeksi usein käytetty sataman nimi. Virallinen nimi saattaa olla Lennusadam. Sivusto tuntuu vielä elävän aikaa ennen museon avaamista, joten senkin suomenkielisen version kehittymistä voisi hyvällä syyllä odotella. --Abc10 (keskustelu) 14. toukokuuta 2012 kello 13.56 (EEST)
replies: text: :::Minä näen tämän niin, että kyseessä on vanhan lentosataman restauroituihin tiloihin avattu merimuseo, jonka nimi on Lennusadam, suom. Lentosatama. Suomenkielinen nimi esiintyy museon sivustolla olevan tiedotteen () ja toisena lähteenä käyttämäsi Cult24:n artikkelin () lisäksi muun muassa Tallinnan kaupungin sivustolla (, ). Hesarissa käytetty nimi Merimuseo on selvästi virhe ja menee sekaisin laajemman kokonaisuuden eli Viron merenkulkumuseon kanssa. Mistä tämä keskustelu kuitenkin lähti liikkeelle oli se, että meillä on nyt kaksi artikkelia samasta aiheesta, joten jotain siirtoja suuntaan tai toiseen on tehtävä. Jos sinua harmittaa, että työsi menee hukkaan, ei siinä niin käy, sillä artikkelissasi on sellaistakin tietoa, jota vanhemmassa ei ole. –Kooma (keskustelu) 14. toukokuuta 2012 kello 15.22 (EEST)
replies: text: ::::Minun työni hukkaan menemisellä ei ole merkitystä. (Eikö motiivien etsimisestä saa eston? Muistan näin jollekin käyneen.) Kyse on siitä, että suomenkielisissä viestimissä museosta käytetään nimeä Tallinnan merimuseo, ja Wikipedian käytäntö on käyttää vakiintuneita nimityksiä. Tällä hetkellä vakiintunein on Tallinnan merimuseo. Asiassa ei tapahdu mitään vahinkoa, jos artikkeli on tällä nimellä, ja katsotaan, mitä ajan kuluessa ilmenee. Itse satamaa, jolla on ikää kohta sata vuotta, ja sen historiaa voi ja pitääkin käsitellä artikkelissa Lentosatama. Ei hätäillä. --Abc10 (keskustelu) 14. toukokuuta 2012 kello 16.02 (EEST)
replies: text: :::::Ainakin rakennusvaiheessa museosta käytettiin TS:ssä nimitystä Viron merenkulkumuseon Lentosatama, Ylellä puhuttiin Lentosatamaksi nimetystä museosta ja Ylen tuoreissa uutisissa (vie Yle Areenaan) puhutaan Lentosatama-museosta. --PtG (keskustelu) 15. toukokuuta 2012 kello 19.52 (EEST)
replies: text: ::::::Alunperinhän artikkeli ei kertonut tästä museosta, vaan alueella sijainneesta lentosatamasta ja muista rakennuksista. Tästä artikkelista tietämättä tein sivun Lentosatama joka kertoi alueelle rakenteilla olevasta museosta. Nämä sivut yhdistettiin myöhemmin. Sitten vielä Abc10 teki samasta aiheesta uuden sivun Tallinnan merimuseo, ilmeisesti tietämättä että samaa aihetta käsiteltiin jo sivulla Lentosatama.

text: ::::::Silloin kun tein artikkelin museosta käytettiin suomenkielistä nimeä Lentosatama lähteissä. Koko lentosataman alueesta pitäisi olla oma artikkeli kun siihen kuuluu kasarmia yms. –Makele-90 (keskustelu) 16. toukokuuta 2012 kello 11.24 (EEST)
replies: text: :::::::Joo, aika monimutkaiseksi meni. Lentosatamasta (historiallisena alueena) voi tehdä oman artikkelinsa. Auru Aron vuoden 2009 versiossa Tallinnan Lennusadam ei ollut lainkaan lähteitä --- toivottavasti sellaiset lisätään uuteen artikkeliin. Myös vesitasohalleista historiallisina rakennuksina ja arkkitehtonisina kohteina voisi ihan hyvin olla oma artikkelinsa. --Alcedoatthis 16. toukokuuta 2012 kello 12.09 (EEST)
Keskustelussa on nostettu esiin kolme ongelmaa:
# kaksi artikkelia samasta aiheesta. Tässä ei ole mitään tulkintaa. Artikkelit Lentosatama ja Tallinnan merimuseo kertovat tällä hetkellä yksiselitteisesti samasta aiheesta. Merimuseo tulee yhdistää Lentosatamaan jolla on pitempi muokkaushistoria ja joka on vanhempi.
# Tallinnan merimuseon nimi. Valitkaa yksi nimi ja siirtäkää Lentosatama sille nimelle. Jos yksinkertaista enemmistöä ei löydy, artikkelin nimenä pysyy Lentosatama.
# Lentosatama-satamasta puuttuu artikkeli. Kuka tahansa voi luoda artikkelin. 
Tästäkin on ihan turha vääntää, kun ratkaisut ovat näin helppoja. Gopase+f (keskustelu) 14. toukokuuta 2012 kello 20.17 (EEST)

text: En yhdistäisi artikkeleiden muokkaushistorioita. Uudesta artikkelista (Tallinnan merimuseo) puuttuu interwikit, mutta jos se siirretään uudelle nimelle ja muutetaan koskemaan vesilentokonehalleja (myös niiden viimeisintä vaihetta osana merimuseota), vironkielinen kielilinkki löytyisi. Vanha artikkeli (Lentosatama) voisi jäädä vanhalle nimelleen ja kertoa Tallinnan uudesta merimuseosta. Tallinnan merimuseo -nimeltä tulee tehdä uudelleenohjaus artikkeliin Lentosatama. Museon nimi on selvästikin Lentosatama. --Alcedoatthis 16. toukokuuta 2012 kello 04.09 (EEST)

text: EDIT: Muutin mieleni. Ehkä sittenkin kannattaa yhdistää kahden samaa asiaa käsittelevän artikkelin tiedot samaan muokkaushistoriaan, nimelle Lentosatama. Vesilentokonehalleista saa joku luvan kirjoittaa kokonaan uuden artikkelin. --Alcedoatthis 16. toukokuuta 2012 kello 05.12 (EEST)
Ryhdyn nyt yhdistämään muokkaushistorioita, toivottavasti kukaan ei muokkaa hetkeen kumpaakaan artikkelia. --Alcedoatthis 16. toukokuuta 2012 kello 07.43 (EEST)

text: Kiitos. Gopase+f (keskustelu) 16. toukokuuta 2012 kello 08.17 (EEST)
replies: text: :Tehty. Saa taas muokata, olen saanut oman osuuteni valmiiksi. --Alcedoatthis 16. toukokuuta 2012 kello 08.26 (EEST)
thread_title:  Keskustelu artikkelin nimestä